José Ángel Antelo

José Ángel Antelo Paredes, nado en Noia o 7 de maio de 1987, é un ex xogador galego de baloncesto profesional e político ultradereitista. Xogaba de ala-pivote e mide 203 centímetros.

 Traxectoria 
Formado na canteira do C.B. Noia, aos dez anos marchou para as categorías inferiores do Real Madrid, que era o club propietario do seu contrato. Na campaña 2004-05 xogou cedido no Cáceres CB e na 2005-06 no CAI Zaragoza, xogou posteriormente co Bilbao Basket (ACB): 2006-2007,  Club Bàsquet L'Hospitalet (LEB): 2007-2008, Tenerife Club de Baloncesto (LEB Ouro): 2008-2009, Baloncesto Fuenlabrada (Liga ACB):  2008-2010, Baloncesto León (LEB Ouro): 2010 e Cáceres 2016 Basket (LEB Ouro): 2010-2011.

Antelo Paredes formou parte da primeira selección nacional de baloncesto de Galicia, que debutou fronte ao Xapón, o 28 de xuño de 2006. Tamén integrou a segunda convocatoria desta selección, o 21 de xuño de 2007, contra Cuba.

En 2019 retirouse do baloncesto profesional logo de varias lesións no tendón de Aquiles.
Traxectoria política

Tras a súa retirada deportiva pasou a militar no partido político Vox. Entrou na corporación municipal de Murcia como concelleiro e presidiu Vox Murcia dende decembro de 2019.

Encabezou a lista autonómica da formación ultradereitista ás Eleccións autonómicas de 2023, e conseguiu máis que dobrar os escanos, pasando de 4 a 9. En 2026, no medio dunhas disputas coa cúpula nacional do partido, foi presionado para que presentase a súa dimisión.

 Títulos 
Campión de Europa júnior, 2004, coa selección española. Na final, España-Turquía (89-71), Antelo anotou 22 puntos.
Cuarto no campionato de Europa júnior, 2005, coa selección española.
Campión de España cadete, 2002 e 2003, co Real Madrid.
 Notas 

 Véxase tamén 
 Ligazóns externas 
Perfil en ACB.com 

Categoría:Nados en Noia
Categoría:Nados en 1987
Categoría:Ala-pivotes de baloncesto
Categoría:Xogadores de baloncesto de Galicia
Categoría:Xogadores de baloncesto da ACB
Categoría:Xogadores do Cáceres CB
Categoría:Xogadores do Basket Zaragoza 2002
Categoría:Xogadores do Bilbao Basket
Categoría:Xogadores do CB L'Hospitalet
Categoría:Xogadores do Tenerife CB
Categoría:Xogadores do Baloncesto Fuenlabrada
Categoría:Xogadores do CB Murcia
Categoría:Xogadores do Cáceres Ciudad del Baloncesto
Categoría:Concelleiros de España
Categoría:Políticos de Vox